Tongoni

Tongoni ni kata iliyopo ndani ya eneo la Jiji la Tanga katika Mkoa wa Tanga, Tanzania, yenye Postikodi namba 21207. 

Kata ina ukubwa wa kilomita za mraba 44 (maili 17),https://www.citypopulation.de/en/tanzania/northern/admin/ pia ina mwinuko wa wastani wa mita 30 (futi 98). 

Katika sensa ya mwaka 2022 wakazi walihesabiwa 6,103 https://www.nbs.go.tz. Kwa mujibu wa sensa iliyofanyika mwaka wa 2012, kata ilikuwa na wakazi wapatao 4,594  waishio humo. 

Tongoni iko takriban kilomita 14 upande wa kusini wa kitovu cha jiji kando ya barabara inayokwenda Pangani, ikitazama Bahari Hindi. 

Magofu ya Tongoni
Katika kata hiyo yanapatikana magofu ya Tongoni, mji wa Waswahili enzi za mawe za kati. Mahali pa kihistoria jinsi inavyoonekana leo kuna msikiti na takriban makaburi 20.Tongoni Ruins, tovuti ya Lonely Planet, iliangaliwa Septemba 2018 

Takriban miaka 600 iliyopita kulikuwepo hapa mji wa Tangata (pia: Mtangata) iliyokuwa mahali muhimu pa biashara. Mahali pake kwenye mdomo mpana wa mto unaoishia hapa palileta nafasi salama ya kutia nanga kwa jahazi. Inasemekana ya kwamba nahodha Mreno Vasco da Gama alipumzika hapa kidogo wakati wa safari yake ya kwanza kuelekea Bara Hindi mnamo mwaka 1498. Magofu ni pamoja na msikiti na makaburi yenye nguzo jinsi ilivyokuwa kawaida kwenye makaburi ya Waswahili.Briggs, McIntyre ukurasa 372

Picha

Tazama pia
 Orodha ya miji ya kale ya Waswahili
 Maeneo ya Kihistoria ya Kitaifa ya Tanzania

Marejeo 

Vitabu
 Philip Briggs, Chris McIntyre: Tanzania Safari Guide: With Kilimanjaro, Zanzibar and the Coast, Bradt Travel Guides 2013, ISBN-10: 9781841624624, ISBN-13: 978-1841624624ISBN 


Jamii:kata za Mkoa wa Tanga   
Jamii:Wilaya ya Tanga
Jamii:miji ya kale ya Waswahili